ÚRAD VLÁDY SLOVENSKEJ REPUBLIKY
                  sekcia vládnej legislatívy

                                                                                          Na rokovanie vlády SR
                                                                              Dňa 27. apríla 2005
                                                                              K materiálu č. 7761/2005
                                                                              K bodu č. 2

S T A N O V I S K O

k návrhu nariadenia vlády Slovenskej republiky o elektromagnetickej kompatibilite

I.

          Návrh nariadenia vlády Slovenskej republiky o elektromagnetickej kompatibilite predkladá na rokovanie vlády Slovenskej republiky predseda Úradu pre normalizáciu, metrológiu a skúšobníctvo SR Dušan Podhorský.

II.

          Predkladaný návrh nariadenia vlády SR upravuje skupinu výrobkov nového prístupu a je dôležitý na zaistenie bezproblémového  používania týchto zariadení, ktoré sú používané v širokej miere občanmi Slovenskej republiky. Prijatím tohto nariadenia budú pre podnikateľov na Slovensku vytvorené rovnaké podmienky, aké majú podnikatelia iných členských štátov Európskej únie. Návrh nariadenia vlády sa predkladá z toho dôvodu, že v roku 2004 bola schválená nová smernica Európskeho parlamentu a Rady 2004/108/ES z 15. decembra 2004 o aproximácii právnych predpisov členských štátov vzťahujúcich sa na elektromagnetickú kompatibilitu a o zrušení smernice 89/336/EHS. Zavedenie tejto smernice je povinnosťou Slovenskej republiky ako členského štátu EÚ.

III.

          Legislatívna rada vlády Slovenskej republiky prerokovala návrh nariadenia dňa 12. apríla 2005 a odporučila ho po zapracovaní jej pripomienok predložiť vláde Slovenskej republiky.

IV.

          Sekcia vládnej legislatívy Úradu vlády Slovenskej republiky konštatuje, že všetky pripomienky (13 pripomienok) boli do návrhu nariadenia zapracované a preto odporúča vláde Slovenskej republiky návrh nariadenia vlády Slovenskej republiky o elektromagnetickej kompatibilite schváliť v predloženom znení.

V Bratislave: 13. apríla 2005
Vypracovala : A. Petruňáková

                                                                                    Štefan G r m a n
                                                                                    generálny riaditeľ
                                                                               sekcie vládnej legislatívy